På bare 25 minutter afgjorde Vendsyssel FF pokalkampen i Frederikshavn mod det lokale Jyllandsseriehold. Da gæsterne fra Vendsyssel FF førte med 4-0, røg den pokalsensation for de mange lokale fremmødte fans. Der var ellers en lille snert af gammel nostalgi her til aften, især med gensynet med den gamle røde inspektørbolig og trætribunerne på Frederikshavn Stadion. Her kom der sidste i 1950’erne og først i 60’erne omtrent 8 - 10.000 tilskuere for at se Frederikshavns 1. divisionshold med legendariske Guld Harald, der egentlig hed Harald Nielsen, på holdet. Tilskuerrekorden blev sat 18. april 1960 med 13.998 tilskuere til en kamp mod Vejle. 4-0 efter 25 minutters kamp Nu hedder stadion Empire Stadium, og FFI er forlængst rykket ud af 1. division. Klubben har været helt nede og vende i serie 2, men spiller i dag i Jyllandsserien. Og det var tydeligt at se forskellen mellem de hel professionel spillere fra Vendsyssel FF og “amatør-holdet" fra “Fresse”. Der gik 15 minutter inden Vendsyssel fik hul på bylden. Ronni Schwartz, der de første kampe har siddet på bænken, fik chancen fra start. I stedet og han tog bolden ned med brystet og plaffede bolden i kassen, og så gik det stærk på flotte gennemspillede angreb bragte Vendsyssel sig foran 4-0, bortset fra målet til 3-0 som FFI's målmand droppede fælt. Det blev altså til 4-0 efter 25 minutter spil, og så var den kamp afgjort Men så dummede målscorer Ronni Schwartz sig og brokkede sig overfor kampens dommer. Han fik et gult kort. Minuttet efter klapper Ronni Schwartz af en holdkammerat, men dommeren tror det er af ham, og hiver det røde kort op af lommen. Dermed blev det et farvel til Schwartz. Anden halvleg, med kun 10 mand på banen, var det stadig Vendsyssel, der dominerede, men det lykkedes, til stor jubel fra hjemmepublikummet, FFI at få scoret to gange. Først på straffespark af Mathias Bowmann og senere Frederik Guldager, men det var Vendsyssel FF der trods en mand i undertal vandt 7 -2, og er videre til næste runde i Sydbankpokalen Efter kampen talte vi med målscorer Mathias Bowman og træner for FFI, Michael Jacobsen. Se interviewene her:

Referat:
FFI Fodbold fik bank på hjemmebane her til aften i en kam, der endte 7 - 2. Men der var mødt en del flere fans op end normalt, og det glæder trods af træneren Michael Jacobsen.